Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: az azt módosító 2001. évi LXXXIII. törvény (a továbbiakban: Pmt.) végrehajtásának érdekében — az anonim betétek és letétek megszûnésének figyelése.
Paragraph Index: 706

5.A HPT. ELÕÍRÁSOK VIZSGÁLATA A jelentés célja A táblázat célja, hogy a hitelintézet a Hpt. által megfogalmazott kockázatok mérésére szolgáló korlátok betartását a hitelintézet is folyamatosan, de legalább havonta figyelni tudja. A jelentés kitöltése Ebben a táblában az egyes hitelekre, nagykockázat vállalásra, valamint a befektetésekre vonatkozó adatokat a törvényi elõírásoknak megfelelõen kell csoportosítani. A táblázatban a beszámolás napján fennálló követelés, befektetés, egyéb kötelezettségvállalás állományát kell szerepeltetni és az aktuális (havi) szavatoló tõkéhez viszonyítani a törvényi elõírásoktól való eltérések kimutatása érdekében. A jelentésben szereplõ sorokban a teljes körû, illetve az egyedi számbavétel alapján kapott értékek összesítésének adatait kell feltüntetni. (Az adatok kitöltéséhez a részletezõ 10.AA, B, C és a 11.B, C, D, E táblák segítséget nyújtanak.) Az a) oszlopban a teljes (könyv szerinti bruttó) összeget, a b) oszlopban a tételekhez kapcsolódó értékvesztést, kockázati céltartalék értékét, míg a c) oszlopban az értékvesztéssel, kockázati céltartalékkal csökkentett (nettó) értéket kell kimutatni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes